ซีพียันไม่เป็นนอมินีใครซื้อหุ้นผิงอัน
ซีพี แจงซื้อหุ้นบริษัท ผิงอันเอง ไม่ได้ซื้อแทนผู้อื่นยันข่าวที่ออกมาไม่มีมูลความจริง
12 ม.ค. 2556

ซีพี แจงซื้อหุ้นบริษัท ผิงอันเอง ไม่ได้ซื้อแทนผู้อื่นยันข่าวที่ออกมาไม่มีมูลความจริง
เครือเจริญโภคภัณฑ์ (ซีพี) ชี้แจงว่า การซื้อหุ้นบริษัท ผิงอัน อินชัวรันซ์ (PING AN INSURANCE) เป็นการซื้อของเครือเจริญโภคภัณฑ์เอง ไม่ได้ซื้อแทนผู้อื่นและไม่ได้ทำการซื้อโดยมีจุดมุ่งหมายร่วมกับผู้ซื้อหุ้นอื่นหรือผู้ถือหุ้นอื่น(ในลักษณะActing in concert) ข่าวที่พยายามเสนอข้อมูลที่แตกต่างไปจากนี้ เป็นข่าวที่ไม่มีมูลความจริงและไม่ถูกต้อง           ปัจจุบันการซื้อขายอยู่ระหว่างพิจารณาของคณะกรรมการกำกับการประกอบธุรกิจประกันภัยของจีน (China Insurance Regulatory Commission-CIRC)หาก CIRC อนุมัติให้ทำการซื้อได้ บริษัทในเครือของเครือเจริญโภคภัณฑ์มีแหล่งเงินทุนพร้อมที่จะใช้ชำระราคาค่าซื้อหุ้นจำนวนดังกล่าว